קפיצה משולשת

קפיצה משולשת היא אחת מהקפיצות התחרותיות באתלטיקה קלה. היא כוללת שלושה מהלכי קפיצה אופקיים המבוצעים ברצף: ניתור, המבוצע מקרש הקפיצה ברגל החזקה, דילוג, המבוצע באותה הרגל, וקפיצה, המבוצעת ברגל השנייה ומסתיימת בנחיתה בארגז החול. המהלך השלישי, הקפיצה הסופית, דומה באופיו לקפיצה לרוחק.
ממוזער
המרחק מקרש הקפיצה, שממנו נמדד מרחק הקפיצה, ועד ארגז החול, נע בין 9 ל-13 מטרים, ובתחרויות מקצועיות הוא 13 מטרים.

היסטוריה
קפיצה משולשת, או לפחות ספורט הכולל שלוש קפיצות אחת אחרי השנייה, היה קיים חלקית באולימפיאדות יווניות עתיקות, עם רשומות המראות שספורטאים הגיעו למרחקים של יותר מ-50 רגל (15.24 מ'). קפיצה משולשת הייתה חלק מאולימפיאדת 1896 באתונה, אם כי אז היה מורכב הספורט משני דילוגים באותה הרגל ואז קפיצה. האלוף האולימפי הראשון בעת החדשה, בכל ענפי הספורט, היה ג'יימס קונולי שזכה במדליית זהב בקפיצה משולשת באולימפיאדה זו. קפיצה משולשת לנשים הוכנסה כמקצוע אולימפי באולימפיאדת אטלנטה ב-1996.

בשיא העולם לגברים מחזיק, מאז 1995, הבריטי ג'ונתן אדוארדס, והוא עומד על 18.29 מטרים. באותה שנה קבעה האוקראינית אינסה קראבץ את שיא העולם הקודם לנשים, 15.50 מטרים, שיא שנשבר בשנת 2021 על ידי יולימאר רוחאס הונצואליאנית, שקבעה באולימפיאדת טוקיו 15.67 מטרים. שיא ישראל לגברים הוא 17.20 מטרים, וקבע אותו רוגל נחום ב-1992. בשיא ישראל לנשים, 14.78 מטרים, מחזיקה חנה קנייזבה-מיננקו, מאז 2015.

עשר הקופצות הטובות בכל הזמנים
נכון לאוגוסט 2021:

מקוםמרחקרוחאתלטלאוםמיקוםתאריך 1  15.67  מטר  0.7  יולימאר רוחאס    טוקיו  1 באוגוסט 2021 2  15.50  מטר  1.9  אינסה קראבץ    גטבורג  10 באוגוסט 1995 3  15.39  מטר  0.5  פרנסואז מבנגו אטון    בייג'ינג  17 באוגוסט 2008 4  15.34  מטר  0.5-  טטיאנה לבדייבה    הרקליון  4 ביולי 2004 5  15.32  מטר  0.9  חריסופי דווצי    אתונה  21 באוגוסט 2004 6  15.31  מטר  0.0  קתרין איברגואן    מונקו  18 ביולי 2014 7  15.29  מטר  0.3  יאמילה אלדמה        רומא  11 ביולי 2003 8  15.28  מטר  0.9  יארגליס סביניה    אוסקה  31 באוגוסט 2007 9  15.25  מטר  1.7  אולגה ריפקובה    ספליט  4 בספטמבר 2010 10  15.20  מטר  0.0  שארקה קאשפארקובה    אתונה  4 באוגוסט 1997 15.20  מטר  0.3-  תרזה מרינובה    סידני  24 בספטמבר 2000

עשרת הקופצים הטובים בכל הזמנים
נכון ליוני 2024:

מיקוםמרחקרוחאתלטלאוםמיקוםתאריך 1  18.29 מטר  1.3  ג'ונתן אדוארדס    גטבורג  7 באוגוסט 1995 2  18.21 מטר  0.2  כריסטיאן טיילור    בייג'ינג  27 באוגוסט 2015 3  18.18 מטר  0.3-  ג'ורדן דיאס  רומא 11 ביוני 2024 4  18.14 מטר  0.4  ויל קליי  לונג ביץ' 29 ביוני 2019 5  18.09 מטר  0.4-  קני הריסון  אטלנטה 27 ביולי 1996 6  18.08 מטר  0.0  פדרו פאבלו פיצ'רדו  הוואנה 28 במאי 2015 7  18.04 מטר  0.3  טדי טאמגו  מוסקבה 18 באוגוסט 2013 8  17.97 מטר  1.5  וילי בנקס  אינדיאנפוליס 16 ביוני 1985 9  17.92 מטר  1.6  חריסטו מרקוב    רומא  31 באוגוסט 1987 17.92 מטר  1.9  ג'יימס בקפורד    אודסה  20 במאי 1995

קפיצה משולשת בישראל
אתלטיות בולטות בישראל בקפיצה משולשת
 שם  שיא  תאריך מיה קלה בנצור 12.48 מטר  1984 שרה רוזנברג  12.58 מטר  מאי 1997 מרינה שפרן  12.66 מטר  יוני 1997 רימה טורבסקי  12.84 מטר  2000 ליאור גרטנר  12.91 מטר  2001 ניבה זיו  13.08 מטר  2005 חנה קנייזבה-מיננקו  14.78 מטר  שיא ישראל מאז 2015

אתלטים בולטים בישראל בקפיצה משולשת
 שם  שיא  תאריך דוד קושניר  14.05 מטר  1954 זאב רייס  15.14 מטר  1963 יהודה לבקוביץ'  15.21 מטר  1978 גיל למל  15.47 מטר  1984 יוסי גולינסקי  15.85 מטר  1989 רוגל נחום  17.20 מטר  שיא ישראל מאז 1992 אבי טיירי  16.94 מטר  1997 יוחאי הלוי  16.81 מטר  2012 עודד פדן  16.07 מטר  1998 איליה ישצ'וק  16.06 מטר  1995 מרק מליסוב  15.96 מטר  1992 פרדי נעים  15.77 מטר  1991 תום יעקובוב  16.44 מטר  2016

 כל האלופות והאלופים האולימפיים 

 כל האלופות והאלופים העולמיים 

מרכז|ממוזער|750px|פיליפס אידוו מבריטניה, בקפיצה משולשת באולימפיאדת בייג'ינג 2008

ראו גם
 קפיצה מהמקום
 קפיצה לרוחק

קישורים חיצוניים

 שיאים בקפיצה משולשת, באתר International Association of Athletics Federations - IAAF
 שיאי ישראל באתלטיקה, באתר של איגוד האתלטיקה בישראל.


הערות שוליים

קטגוריה:אתלטיקה: מקצועות שדה
קטגוריה:ספורט אולימפי
משולשת